**Kā Wheako o kā Tākata Whaikaha i kā Ratoka Whakatahe i Aotearoa**

**Aka Rāraki Pātai**

Tēnā koe,

Tauti mai ki tēnei rāraki pātai e pā ana ki kā wheako o kā tākata whaikaha i kā ratoka whakatahe i Aotearoa. Tēnā koe e aronui nei ki tēnei hinoka.

Tā tēnei rakahau whāika he ako i te whai wāhitaka me kā wheako o te tākata whaikaha i te huhua noa atu o kā ratoka whakatahe. E pā hoki ana tēnei ki kā ratoka whakatahe hākai ki te tautoko me te arotake hauora hinekaro, ki te tohuora, me kā ratoka ārai hapū.

Mā kā kiteka i tēnei rakahau te kāwanataka me kā kaiwhakarato hauora hai āwhina ki te whakatika i kā take mōtika whaikaha, me te tautika ake, te kauawhi ake, otirā te tomopai ake o te tuku ratoka whakatahe. Ka mutu, ko kā kiteka hai whākai i te arotake e 5 tau a te Kāwanataka o Aotearoa i te Ture Whakature Whakatahe 2020. Nā reira tēnei hinoka e arotahi ake ana ki kā wheako o kā tākata whaikaha i kā ratoka whakatahe **i kā tau e whā ko huri**, nō te hiki taihara i te tau 2020.

E rima rawa kā wāhaka ki tēnei rāraki pātai. Ka pātaihia atu:

1. tō whakaae i ruka i te mōhio;
2. ō pāroko hakapori;
3. ō wheako whai wāhi ki kā ratoka whakatahe;
4. āhau tūtohu kia pai ake ai ēnei ratoka; oitrā
5. mena koe e pīraki ana ki te tautohu i tō kana ki te uiui turuki, kia whai tautoko anō, kia whakamahukitia rānei koe mō te rakahau. Mena koe ka whakaae ki tētahi o ēnei whirika, kāore rawa atu ō taipitopito whakapā e hono ki āhau whakautu rāraki pātai.

He kirimuna tēnei rāraki pātai. Nā reira kāore mātou e whakamahi taipitopito tautohu tākata i roto i ā mātou tuhika kiteka.

E kuhuna mai ai ki te rāraki pātai nei, tēnā kia timata mā te pānui i te [pānui pāroko kaiwhakauru.](http://www.donaldbeasley.org.nz/abortion-services) Mena koe e pīraki uru ana, tēnā whakakīia te rāraki pātai kai tēnei [puka tuihono](https://corexmss43gf6x5cw7qm.qualtrics.com/jfe/form/SV_ekPXos8aNuHAfFs). Mō kā hōputu tomopai, haere ki te paetukutuku DBI:

**E kōkiri tonu ai ki te pāroko whakaae, tēnā pāwhiria te pere o raro ->**

He kirimuna tēnei rāraki pātai. E taea ana kā rāraki pātai hōputu tomopai mā te haere ki te paetukutuku Pūtahi o Donald Beasley [insert link].

Hai te mutuka o te rāraki pātai, ka pātaihia koe inā pīraki tautohu koe i tō pīraki ki te uiui turuki, kia whai tautoko anō, kia whakamahukitia rānei koe mō te rakahau. Mena koe ka whakaae ki tētahi o ēnei whirika, kāore rawa atu ō taipitopito whakapā e hono ki āhau whakautu rāraki pātai.

**MĀTUA PĀNUITIA KĀ PĀROKO WHAKAAE E WHAI AKE NEI**

E tukuna ai taku whakaae i ruka i te mōhio:

1. E mārama ana ahau ki te pāroko ko homai mō tēnei rāraki pātai.
2. Ko whai wā ahau ki te whakatau mehemea ka uru rānei, kāore rānei ahau e uru ki tēnei rāraki pātai.
3. Mena ahau ka pīraki, e āhei ana ahau kia whai hoa, kia whai whānau, kia whai kaitautoko rānei ki tōhoku taha nōhoku e ako ana e pā ana ki tēnei rakahau.
4. E māha ana ahau i kā whakautu i homai mō te rakahau, ā, he tārua puka whakaae tāku [insert link] me te pānui pāroko [insert link].
5. E mārama ana ahau nāhaku anō tēnei whakatau kia uru, otirā, kāpā me piri tou ina whakahē atu ana.
6. E mārama ana ahau kai ahau te tikaka ki te aukati, waihoki, e kore ahau e raru ahakoa pēhea.
7. E mārama ana ahau mena au ka whakaputa i te rakahau, nāhaku te whakatau kia whakamahia e te kairakahau kā pāroko i puta ai i ahau ā mutu noa.
8. E whakaae ana kia kohia, kia mahia kā pāroko nāhaku i toha atu ki a rātou.
9. Me kōrero au mōhoku anō, ā kia kaua au e kōrero hai mākai mō ētahi atu.
10. E mārama ana ahau he tūmataiti kā kōrero i te uiui, ā, kia kaua ahau e toha ki tākata kē.
11. E mōhio ana ahau e matatapu ana taku whakauru, otirā kāore e whakamahia he pāroko e tautohua matawhaiarotia ai ahau i kā pūroko o tēnei rakahau.
12. Kāore te rōpū rakahau e kōrero ki tētahi atu mō āku kōrero ki a rātou, ā pā anō, kua pā te mōrearea ki ahau, ki tētahi atu rānei.
13. E mārama ana ahau ka mātua kōrero mai te rōpū rakahau ki ahau pēnā e māharahara ana ki taku hauora, ki taku haumaru rānei.
14. E mōhio ana ahau ki a wai whakapā atu ai pēnā he pātai āhakau mō te rakahau
15. Mena ahau ka whakaae atu hai te mutuka o te rāraki pātai, e mōhio ana ahau ka whakapā mai pea kā kairakahau ki ahau ki te whakarite uiui, ki te tuku tautoko anō, ki te whakamahuki rānei i ahau mō tēnei rakahau me ētahi anō kōwhirika rakahau.
16. E mārama ana ahau ki aku haepapa hai kaiwhakauru rakahau.

E tuku whakaae ana ahau kia uru ahau ki tēnei rakahau:

(whirika porohita) Āe Kāo

**He kōrero mōu**

Hai timataka, tēnā kōrero mai mōu, mō ō wheako whaikaha:

Nāia ētahi kaupapa hai whakaaro ake māhau...

* Pakeke
* Momo whaikaha
* Iwi
* Tō whānau me te āhua o tō noho ā-kāika
* Te hōkaka me te tuakiri ā-ira (mena rānei koe e tau ana ki te toha mai i ēnei pāroko)

**Kā Ratoka Whakatahe i Aotearoa**

Tēnā koa, kōrerohia mai ōhou wheako i kā ratoka whakatahe nō te tau 2020 (nō konei i whakataihara-koretia ai). Nāia ētahi kaupapa hai whakaaro ake māhau...

* He aha taua ratoka whakatahe i whai wāhi atu ai koe, i kana rānei kia whai wāhi atu? Hai tauira, kā ratoka whakatahe, he whai tohuora tautoko, arotake anō hoki, otirā kā ratoka ārai hapū)
* I roko rānei koe i te pēhaka kia whai wāhi atu koe ki kā ratoka whakatahe?
* E hia wiki i tō hapūtaka kātahi ka whai wāhi atu ki aua ratoka whakatahe?
* I ahatia?
* Nā te aha i uaua/kāwari ai taua wheako?
* He aha rā tāu i roko ai i tēnā?
* I pēhea tā taua ratoka urupare ki tō hauātaka me ō āhuataka motuhake?

E kana ana mātou kia roko i ō wheako tautiaki whakatahe taumuri...

* Whakamahukiatia mai te tautiaki whakatahe taumuri i whiwhi nā koe?
* I hākai pū te tautiaki whakatahe taumuri i whiwhi rā koe ki ō matea me te ō āhuataka motukahe? He aha ai/he aha i kore ai?

Na, kia whānui kā whakaaro ki kā ratoka whakatahe, ratoka whakaputa uri i Aotearoa. Me aha rā kā ratoka nei e kauawhi ai, e tomopai ai mō te tākata whaikaha? Nāia ētahi kaupapa hai whakaaro ake māhau...

* Te tomopaitaka (arā te taiao kikokiko, te tūnukutaka, te tareka ā-utu, kā whaiaro o te huka mātaka, te pāroko me te whakawhitika kōrero, te urupare ahurea me te whai wāhitaka atu ki te hauora hinekaro)
* Kā mōtika o te huka hauā ki te waihaka whānau
* Te whai wāhitaka ki ētahi momo ārai hapū rerekē
* Kā ratoka tohuora
* Te patu moroiti
* Te mātauraka hauora taihemahema

Tēnā koe i toha mai i ō wheako me ō whakaaro ki a mātou i tēnei rā. Kia pānuitia e te rōpū rakahau o te Pūtahi o Donald Beasley kā whakautu rāraki pātai katoa me te whakaaro ake ki kā kōrero a kā tākata mai ki a mātou.

Hai te wāhaka rakahau e whai ake nei, ka uiui tō mātou rōpū rakahau i kā tākata whaikaha 12 mō ō rātou wheako ratoka whakatahe. Mā reira e nui ake ai, e hōhonu ake ai te kohia mai o kā pāroko.

Kai te pīraki rānei koe kia tautohu i tō pīraki ki tētahi uiui? Tēnā, nāia he kōrero anō mō te tukaka uiui kai konei [insert link to PIF for Phase Four]

* Āe
* Kāo

Mena e whakaae ana, tēnā koa homai ō taipitopito whakapā ki raro nei, ā, mā tētahi o tō mātou rōpū koe e whakapā atu.

Kai te whakaae koe kia whaiwhai ake tētahi nō tō mātou rōpū me te kōrero i kā kōwhirika tautoko?

* Āe
* Kāo

Mena e whakaae ana, tēnā koa homai ō taipitopito whakapā ki raro nei, ā, mā tētahi o tō mātou rōpū koe e whakapā atu. Kāore rawa atu ō taipitopito whakapā e hono ki āhau whakautu rāraki pātai.

Kai te pīraki rānei koe kia whakamahukitia koe ki kā nekeneke o te rakahau nei?

* Āe
* Kāo

**Me whakapā ahau ki a wai ki te whai kōrero anō?**

Pēnā he pātai, he āwakawaka rānei ōhou, whakapā mai:

**Lydie Schmidt** (Kairakahau / Researcher)

**Waea mai** / Free phone: 0800 878 839

**Īmēra mai** / Email: lschmidt@donaldbeasley.org.nz

www.donaldbeasley.org.nz

**Wāhi Mahi** / Postal Address: Suite 4, Level 2

 248 Cumberland Street

 Dunedin 9016, New Zealand

**Kōrero Whakamārama**

Ko whakatau mātou ki te whakamahi i te mita Kāi Tahu i kā tuhika reo Māori. Nā reira ko panonihia te *ng* ki te *k* (hai tauira: ko huri te whakarongo ki whakaroko). Ko tārarotia te *k* ka whakamahia ana tēnei.